เดือนตุลาคมได้กินยาคุมฉุกเฉินวันที่4ค่ะ แล้วประจำเดือนก็มาวันที่11ตุลา เป็นได้ประมาน4วัน แล้ววันที่16ตุลาก็ได้มีเพศสัมพันธ์แล้วได้กินยาคุมฉุกเฉินทันที แล้วพอวันที่22ตุลาก็ได้มีเลือดออกมาเป็นได้ประมาน4วันค่ะ แล้วเดือนพฤจิกายนได้กินยาคุมอีกวันที่2 แล้วได้มีเลือดไหลอีกวันที่8พฤจิ เป็นได้ประมาน5วันค่ะ แต่เลือดที่ไหลออกมาเดือนตุลา-พฤจิกา คล้ายประจำเดือนมากค่ะ แต่ไม่เยอะเหมือนเดือนก่อนๆที่เคยเป็นอยากทราบว่าเป็นเพราะยาคุมฉฉหรือป่าวคะ
สวัสดีค่ะ หากทานยาคุมฉุกเฉินไปในวันที่ 4 ต.ค. แล้วได้มีเลือดออกในวันที่ 11 ต.ค. ก็น่าจะเป็นเลือดที่เกิดจากผลของยาคุมฉุกเฉินได้ และหากได้ทานยาคุมฉุกเฉินไปอีกในวันที่ 16 ต.ค. แล้ววันที่ 22 ต.ค. ได้มีเลือดออก เลือดดังกล่าวก็น่าจะเกิดจากผลของยาคุมฉุกเฉินเช่นกัน และเมื่อทานยาคุมฉุกเฉินไปอีกครั้งในวันที่ 2 พ.ย. แล้ววันที่ 8 พ.ย. ได้มีเลือดออกมา เลือดดังกล่าวก็น่าจะเกิดจากผลของยาคุมฉุกเฉินเช่นเดียวกันค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ